**PLAN EVAKUACIJE I SPAŠAVANJA**

Članak 1.

Planom evakuacije i spašavanja učenika i radnika Škole ( u daljem takstu : Plan ), utvrđuje se postupak spašavanja učenika i radnika za slučaj izvanrednog događanja kao npr.: elementame nepogode, požara, eksplozije, rata, ispuštanje opasnih tvari u količinama iznad dopuštenih i sl.

Članak 2.

Izvanredni događaji iz prethodnog članka mogu nastupiti u prostorijama i okolišu školskog objekta škole.

Članak 3.

Svaki radnik škole koji uoči moguću opasnost od požara ili ispuštanje opasnih tvari u količinama iznad dozvoljenih dužan je o tome odmah obavijestiti ravnateljicu Škole. U slučaju potresa, poplave, ili rata posebna obavijest ravnateljici Škole nije potrebna.

Članak 4.

Nakon primitka obavijesti iz stavka 1. članka 3. ovog Plana, ravnateljica odlučuje o upotrebi zvučnih znakova uzbunjivanja. Znaci uzbunjivanja za izvanredne događaje su putem električnog zvona, a u slučaju nestanka struje putem ručnog zvona: -interni znaci u Školi: u slučaju požara ili ispuštanja opasnih tvari u količinama iznad dopuštenih je znak školskog zvona-3 puta jednolično zvonjenje u trajanju od 30 sekundi uz 2 prekida u trajanju od 15 sekundi - u slučaju rata opći znaci propisani za područje Republike Hrvatske. U slučaju potresa ili poplave, posebni znaci uzbunjivanja nisu potrebni.

Članak 5.

U slučaju izbijanja požara u objektu Škole, radnik koji prvi primjeti požar, dužan je odmah pristupiti gašenju koristeći pričuvna sredstva, nastojeći istovremeno obavijestiti ravnateljicu Škole. Ako se požar ne može ugasiti priručnim sredstvima daje se znak zvučnog uzbunjivanja, nakon čega se vrši evakuacija i spašavanje učenika, radnika i imovine Škole.

Članak 6.

Prisutni radnici koji ne sudjeluju u evakuaciji učenika dužni su odmah poduzeti mjere za lokalizaciju požara uz korištenje protupožarnih aparata i istovremeno se telefonski obavještava vatrogasna služba. Odgovorne osobe su ravnateljica, pedagogica, dežurni nastavnik, domar i njihova naređenja dužni su izvršavati svi ostali radnici i učenici.

Članak 7.

Na znak uzbunjivanja učitelji su dužni izvesti učenike iz razreda u kojem se trenutno nalaze na nastavi. Nakon toga vraćaju se u zgradu i poduzimaju mjere za gašenje požara pod vodstvom odgovornih osoba.

Članak 8.

Ako se požar pojavi za vrijeme odmora,ili između smjena, svaki učitelj hitno odlazi u učionicu u kojoj bi trebao imati slijedeći nastavni sat i odmah organizirati evakuaciju učenika po određenom postupku.

Članak 9.

Prilikom evakuacije, učenici napuštaju školsku zgradu slijedećim redoslijedom : 1. Učenici iz onog dijela zgrade gdje se pojavio požar i to najprije s kata a zatim iz prizemlja 2. Ako je požar jačih razmjera, učenici iz prizemlja koriste za izlaz prozore učionica, a učenici s kata stepenište i izlazna vrata.

Članak 10.

Prilikom potresa, poplave, rata, redoslijed napuštanja učionica je :

1. Učenici iz učionica br. 7, 9, 10,11, 12,13 i 14 u pratnji učitelja napuštaju školsku zgradu na GLAVNI ULAZ
2. 2. Učenici iz učionica br. 1, 2, 3, 4, 5, 6, TZK, TK u pratnji učitelja napuštaju školsku zgradu na izlaz KOD DVORANE TZK-a
3. Učenici iz produženog boravka izlaze na svoj ulaz

Članak 11.

Iz svake učionice izlaze najprije učenici koji su najbliži vratima, odnosno prozorima ukoliko se mora izlaziti kroz prozore. Učenici sa sobom nose svoje stvari. Učitelji izlaze posljednji tek kada se uvjere da je i zadnji učenik napustio učionicu.

Članak 12.

Evakuaciju učenika treba obaviti smireno, pridržavajući se određenog redoslijeda. Rok evakuacije učenika od trenutka uzbunjivanja je 3 minute.

Članak 13.

U slučaju potresa postupak je slijedeći :

Učenike treba odmah poredati uz zid bodnika i napuštati zgradu prema redoslijedu iz članka 10.ovog Pravilnika.

Članak 14.

Nakon izlaska iz zgrade, učitelj je dužan : 1. Odvesti učenike na sigurno mjesto izvan zgrade gdje im ne prijeti opasnost od požara ili zatrpavanje ruševinama uslijed potresa 2. Izvršiti kontrolu da li su svi učenici napustili zgradu ( zbog toga se učenici ne bi smjeli odvajati od svog razrednog odjela ) 3. Odmah odvojiti učenike kojima je potrebna prva pomoć ili hitna liječnička intervencija, a nepovređene učenike uputiti kućama. Nakon toga javiti se odgovornoj osobi iz članka 6.stavak 2. i 3. ovog Pravilnika, podnijeti usmeni izvještaj i dalje vršiti poslove po nalogu odgovome osobe.

Članak 15.

U slučaju potresa ili poplave učitelj je dužan ostati s učenicima na otvorenom prostoru blizu zgrade Skole, gdje ne prijeti opasnost od zarušavanja i čekati daljnje upute odgovorne osobe.

Članak 16.

U slučaju ratnih razaranja, učitelj je dužan ostati s učenicima u skloništu do znaka prestanka ratne opasnosti.

Članak 17.

Dok se vrši evakuacija učenika iz zgrade, spremačice i administrativno osoblje vrše evakuaciju najpotrebnije arhive i dokumentacije Škole iz prostorija arhive, tajništva, zbornice i drugih ureda Škole. Arhiva i ostala dokumentacija izbacuje se u svežnjevima kroz prozore prostorija u kojima se nalazi.

Članak 18.

Učitelji zaduženi za rad ekipe prve pomoći, odmah aktiviraju tu ekipu i s potrebnim priborom određuju privatnu stanicu za pružanje pomoći. Privatna stanica iz prethodnog stavka, određuje se u blizini Škole, gdje ne prijeti opasnost za učenike.

Članak 19.

Razrednici su dužni s odredbama ovog Pravilnika upoznati učenike svog razrednog odjela, te im točno objasniti i pokazati smjer kretanja u učionici i hodniku do izlaska iz školske zgrade i odrediti mjesto okupljanja učenika svog razrednog odjela u neposrednoj blizini Škole.

Članak 20.

Sa ovim planom radnici se upoznaju putem oglasne ploče Škole. Na osnovi ovog Plana provode se praktične vježbe najmanje jedanput u dvije godine. Ako rezultati vježbe evakuacije nisu zadovoljavajući, tj.ako se ne postiže propisano vrijeme evakuacije, vježba se ponavlja sve dok se ne postigne zadovoljavajući rezultat.

Članak 21.

Ovaj Plan evakuacije i spašavanja stupa na snagu osmog dana od dana objave na oglasnoj ploči Škole.

Predsjednica Školskog odbora:

Željka Kleković- Brajenović

Plan je objavljen na oglasnoj ploči dana 23.02.2021., a stupa na snagu dana 02.03.2021.godine.

Ravnateljica:

Višnja Tadić, prof.